Descoperire macabră într-o casă din localitatea Breasta, din județul Dolj. Două persoane, soţ şi soţie, au fost găsiţi decedaţi în casă.
Poliţiştii au fost sesizaţi, joi, cu privire la faptul într-o locuinţă din Breasta se află două persoane decedate. Una dintre ipotezele luate în calcul de anchetatori este o posibilă crimă urmată de sinucidere, potrivit observatornews.
"La faţa locului s-au deplasat de urgenţă poliţişti din cadrul Secţiei nr.2 Poliţie Rurală Breasta, fiind găsite cadavrele a două persoane, un bărbat de 60 de ani şi o femeie de 36 de ani, soţ şi soţie. Având în vedere natura evenimentului, la faţa locului s-a deplasat o echipă complexă de cercetare condusă de un procuror criminalist din cadrul Parchetului de pe lângă Tribunalul Dolj", au precizat poliţiştii.
Ei continuă cercetările pentru stabilirea cu exactitate a împrejurărilor în care a avut loc evenimentul.